Anexa nr. 1 la HCL nr. 

STUDIUL DE OPORTUNITATE

privind delegarea gestiunii serviciului public de salubrizare 
al comunei Crucea, jud. Constanţa
1. GENERALITĂŢI

Serviciul public de salubrizare face parte din sfera serviciilor comunitare de utilităţi publice şi cuprinde totalitatea activităţilor privind precolectarea selectivă,  colectarea, transportul şi depozitarea controlată a deşeurilor municipale, desfaşurate  la nivelul unităţii administrativ-teritoriale, sub conducerea, coordonarea şi responsabilitatea autorităţilor  administraţiei publice locale, ȋn scopul asigurării nivelului de salubrizare pentru populaţie, instituţii publice, obiective social-culturale şi agenţi economici.

Asigurarea curăţeniei şi igienei publice este o cerinţă majoră şi indispensabilă impusă de normele europene şi solicitată ȋn permanenţă de către cetăţeni. Din acest motiv este necesar ca serviciul de salubrizare să fie cât mai aproape de cetăţean şi să poată fi controlat mai ȋndeaproape de reprezentanţii autorităţilor administraţiei publice locale care au sarcina permanentă să administreze şi să monitorizeze toate aspectele legate de activitatea desfăşurată de operatori. 
Ȋn conformitate cu prevederile Legii serviciilor comunitare de utilităţi publice nr. 51/2006, cu modificările şi completările ulterioare, precum şi ale Legii serviciului de salubrizare nr.101/2006, cu modificarile şi completarile ulterioare, ȋnfiinţarea,  organizarea,  coordonarea, monitorizarea şi controlul serviciului public de salubrizare constituie obligaţii ale autorităţilor administraţiei publice locale.

Potrivit prevederilor acestor acte normative prestarea activităţilor aparţinătoare serviciului de salubrizare poate fi efectuată numai prin operatori economici autorizaţi de către autoritatea competentă, respectiv cei posesori ai licenţei emise de către Autoritatea Naţională de Reglementare pentru Serviciile Comunitare de Utilităţi Publice (ANRSC).

Serviciul public de salubrizare se realizează în conformitate cu principiile enunţate în Legea nr.101/2006 a serviciului de salubrizare a localităţilor (r1), cu modificările şi completările ulterioare, după cum urmează:

a) protecţia sănătăţii populaţiei;

b) autonomia locală şi descentralizarea serviciilor;

c) responsabilitatea faţă de cetăţeni;

d) conservarea şi protecţia mediului ȋnconjurător;

e) asigurarea calităţii şi continuităţii serviciului;

f) tarifarea echitabilă, corelată cu calitatea şi cantitatea serviciului prestat;

g) nediscriminarea şi egalitatea de tratament al utilizatorilor;

h) transparenţa, consultarea şi antrenarea ȋn decizii a cetăţenilor;

i) administrarea corectă şi eficientă a bunurilor din proprietatea publică sau privată a unităţilor administrativ-teritoriale şi a banilor publici;

j) securitatea serviciului;

k) dezvoltarea durabilă.
2. Obiectul şi scopul studiului
Obiectul studiului: Gestiunea serviciului public de salubrizare ȋn comuna Crucea, jud. Constanţa.
Potrivit prevederilor art. 22, alin. (2) din Legea serviciilor comunitare de utilităţi publice nr.51/2006: ,,Gestiunea serviciilor de utilităţi publice se organizează şi se  realizează ȋn următoarele modalităţi:

a) gestiune directă
b) gestiune delegată
Alegerea formei de gestiune a serviciului se face prin hotărâre adoptată de autorităţile administraţiei publice locale, ȋn funcţie de natura şi starea serviciului, necesitatea asigurării celui mai bun raport preţ/calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemului.

Scopul studiului: Prezentul studiu de fundamentare are ca scop analiza tehnico- economică şi de eficienţă a soluţiilor de operare a serviciului public de salubrizare, ȋn vederea fundamentării şi stabilirii modalităţii optime de gestiune şi prestare a acestuia, prin:

- dimensionarea tehnică şi umană a viitorului operator al serviciului de salubritate;

- dimensionarea parametrilor de performanţă şi a costurilor necesare pentru realizarea unui serviciu de calitate;
- identificarea, după caz, a investiţiilor necesare din punctul de vedere al serviciului de salubrizare pentru activitatea de colectare şi transport al deşeurilor urbane, inclusiv ale deşeurilor toxice periculoase din deşeurile menajere, cu excepţia celor cu regim special;
- stabilirea duratei contractului.

Potrivit dispoziţiilor art. 2, alin. (3) din Legea serviciului de  salubrizare a localităţilor nt. 101/2006, cu modificările şi completările ulterioare, serviciul de salubrizare cuprinde următoarele activităţi:

a) colectarea separată şi transportul separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori;

b) colectarea şi transportul deşeurilor provenite din locuinţe, generate de activităţi de reamenajare şi reabilitare interioară şi/sau exterioară a acestora;

c) organizarea prelucrării, neutralizării şi valorificării materiale şi energetice a deşeurilor;

d) operarea/administrarea staţiilor de transfer pentru deşeurile municipale şi deşeurile similare;

e) sortarea deşeurilor municipale şi a deşeurilor similare ȋn staţiile de sortare;

f) măturatul, spălatul, stropirea şi ȋntreţinerea căilor publice;

g) curăţarea şi transportul zăpezii de pe căile publice şi menţinerea ȋn funcţiune a acestora pe timp de polei sau de ȋngheţ;

h) colectarea cadavrelor animalelor de pe domeniul public şi predarea acestora către unităţile de ecarisaj sau către instalaţiile de neutralizare;

i) organizarea tratării mecano-biologice a deşeurilor municipale şi a deşeurilor similare;

j) administrarea depozitelor de deşeuri şi/sau a instalaţiilor de eliminare a deşeurilor municipale şi a deşeurilor similare;

k) dezinsecţia, dezinfecţia şi deratizarea.

Prezentul studiu de oportunitate fundamentează necesitatea şi oportunitatea de delegare a gestiunii serviciului public de salubrizare pentru următoarele activităţi pe teritoriul administrativ al comunei Crucea:

a) colectarea separată şi transportul separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori.
3. Gestiunea directă şi gestiunea delegată

Gestiunea serviciilor de utilităţi publice reprezintă modalitatea de organizare, funcţionare şi administrare a serviciilor de utilităţi publice ȋn scopul furnizării/prestării acestora ȋn condiţiile stabilite de autorităţile administraţiei publice locale. 

Autorităţile administraţiei publice locale sunt libere să hotărască asupra modalităţii de gestiune a serviciilor de utilităţi publice aflate sub responsabilitatea lor. Autorităţile administraţiei publice au posibilitatea de a gestiona ȋn mod direct serviciile de utilităţi publice ȋn baza unei hotărâri de dare ȋn administrare sau de a ȋncredinţa gestiunea acestora, respectiv toate ori numai o parte din competenţele şi responsabilităţile proprii privind furnizarea/prestarea unui serviciu de utilităţi publice ori a uneia sau mai multor activităţi din sfera respectivului serviciu de utilităţi publice, ȋn baza unui contract de delegare a gestiunii. 

Modalitatea de gestiune a serviciilor de utilităţi publice se stabileşte prin hotărâri ale autorităţilor deliberative ale unităţilor administrativ-teritoriale, ȋn funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemelor de utilităţi publice.

A. Gestiunea directă este modalitatea de gestiune ȋn care autorităţile deliberative şi executive, ȋn numele unităţilor administrativ-teritoriale pe care le reprezintă, ȋşi asumă şi exercită nemijlocit toate competenţele şi responsabilităţile ce le revin potrivit legii cu privire la furnizarea/prestarea serviciilor de utilităţi publice, respectiv la administrarea, funcţionarea şi exploatarea sistemelor de utilităţi publice aferente acestora.

Gestiunea directă se realizează prin intermediul unor operatori de drept public sau privat, fără aplicarea prevederilor Legii nr. 98/2016 privind achiziţiile publice, Legii nr. 99/2016 privind achiziţiile sectoriale şi Legii nr. 100/2016 privind concesiunile de lucrări şi concesiunile de servicii, care pot fi:

a) servicii publice de interes local sau judeţean, specializate, cu personalitate juridică, ȋnfiinţate şi organizate ȋn subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ-teritoriale respective;
b) societăţi reglementate de Legea nr. 31/1990, republicată, cu modificările şi completările ulterioare, cu capital social integral al unităţilor administrativ-teritoriale, ȋnfiinţate de autorităţile deliberative ale unităţilor administrativ-teritoriale respective.

La acest moment, ȋnfiinţarea unui serviciu public este exclusă luând ȋn considerare,  pe de o parte numărul personalului care este limitat, iar pe de altă parte, valoarea investiţiilor necesare ȋnzestrării şi dotării acestuia care depăşesc substanţial posibilitatile bugetului local.

Ȋn altă ordine de idei, obţinerea licenţei de operare pentru activităţile impuse a fi efectuate ȋn cadrul serviciului de salubrizare al comunei, ar necesita timp ȋndelungat având ȋn vedere condiţiile specifice precum şi criteriile ce trebuie ȋndeplinite de către operatori pentru obţinerea licenţei.  
Prin urmare această modalitate de gestiune nu poate fi aplicată ȋn cazul comunei Crucea.

B. Gestiunea delegată este modalitatea de gestiune ȋn care autorităţile deliberative ale unităţilor administrativ-teritoriale ori, după caz, asociaţiile de dezvoltare intercomunitară cu obiect de activitate servicii de utilităţi publice, ȋn numele şi pe seama unităţilor administrativ-teritoriale membre, atribuie unuia sau mai multor operatori toate ori numai o parte din competenţele şi responsabilităţile proprii privind furnizarea/prestarea serviciilor de utilităţi publice, pe baza unui contract, denumit in continuare contract de delegare a gestiunii. 

Ȋn cazul gestiunii delegate, autorităţile administraţiei publice locale transferă, ȋn totalitate sau numai ȋn parte, drepturile şi obligaţiile cu privire la asigurarea serviciului public de salubrizare, ȋmpreună cu administrarea şi exploatarea sistemului aferent, unui operator economic de profil care poate fi societate comercială cu capital public, privat sau mixt. 

Ȋn cazul gestiunii delegate, autorităţile administraţiei publice locale păstrează, ȋn cadrul  competenţelor ce le revin  potrivit legii, prerogativele şi răspunderile privind adoptarea politicilor şi strategiilor de dezvoltare a serviciilor, respectiv a programelor de dezvoltare a sistemelor de utilităţi publice, precum şi obligaţia de a urmări, de a controla şi de a supraveghea modul ȋn care se realizează serviciile delegate, respectiv:

a)  modul de respectare a obligaţiilor contractuale asumate de către operatori, inclusiv  ȋn relaţiile cu utilizatorii;

b) calitatea serviciilor prestate/furnizate;

c) respectarea indicatorilor de performanţa ai serviciului prestat/furnizat;

d) modul de administrare, exploatare, conservare şi menţinere ȋn funcţiune, modernizare sau dezvoltare a sistemelor de utilităţi publice;

e) modul de stabilire, formare, modificare şi ajustare a preţurilor şi tarifelor pentru serviciile de utilităţi publice.

Avantaje:

· parametrii serviciilor şi necesarul de investiţii clar definite ȋn contract, cu mecanisme care impun ca majoritatea riscurilor de execuţie şi exploatare să treacă la operator;

· din momentul ȋn care operatorul ȋşi intră ȋn drepturi, investiţiile se accelerează. Profitul operatorului va genera nevoia de schimbare urgentă a proceselor interne şi a relaţiilor cu clienţii;

· Consiliul local Crucea transferă sarcina investiţiilor şi –potenţial- finanţării către operator pentru partea ce ȋi revine;

· Consiliul local Crucea se va ocupa de funcţia sa de reglementare/supervizor a conformării operatorului la cerinţele impuse prin contract şi nu de gestiunea directă a serviciului;

· Consiliul local Crucea va avea dreptul la control final asupra derulării serviciului, având posibilitatea de a anula delegarea de gestiune ȋn cazul ȋn care operatorul are activitate defectuoasă persistentă – sunt necesare clauze de penalizare şi reziliere prevăzute ȋn contract;

· Consiliul local Crucea are putere decizională pentru ca, ȋn momentul aprobării delegării gestiunii, să adopte toate prevederile contractuale optime;

4. Descrierea serviciului public ce urmează a fi delegat
Serviciul public de salubrizare care urmează să facă obiectul delegării gestiunii, se realizează pe raza administrativ-teritorială a comunei Crucea, jud. Constanta, care cuprinde satele Crucea, Băltăgești, Crișan, Gălbiori, Stupina și Șiriu.
Serviciul de salubrizare este organizat pentru satisfacerea nevoilor populaţiei, ale instituţiilor publice şi ale agenţilor economici.
Comuna Crucea este membră a Asociatiei de Dezvoltare Intercomunitară “Dobrogea” Constanţa conform H.C.L. nr. 54/26.09.2008, asociaţie ce are drept scop realizarea proiectului de interes comun “Sistem de Management Integrat al Deşeurilor în Judeţul Constanţa”.

Proiectul “Sistem de Management Integrat al Deşeurilor în Judeţul Constanţa” (SMID) este ȋn derulare, iar printre lucrările realizate conform Contractului de finanţare, se numără:
· Ȋnchiderea depozitelor de deşeuri urbane neconforme Hârşova, Cernavodă, Techirghiol, Murfatlar şi Medgidia;
· Construirea staţiilor de transfer Hârşova şi Deleni;
· Construirea noului depozit conform de deşeuri din localitatea Tortoman;
· Proiectarea şi execuţia drumurilor de acces la obiectivele nou construite ȋn localităţile Ovidiu, Tortoman şi Deleni.

Până la această dată, contractele de delegare a gestiunii serviciului de salubrizare pentru activităţile de colectare, transport, prelucrare şi depozitare a deşeurilor nu au fost atribuite, procedura fiind ȋn derulare, motiv pentru care se impune delegarea gestiunii serviciului de salubrizare pe raza comunei Crucea până la finalizarea procedurii de către Asociaţia de Dezvoltare Intercomunitară “Dobrogea” Constanţa.
Ȋn consecinţă, contractul de delegare a serviciului de salubrizare al comunei Crucea, se va derula până la finalizarea procedurii şi atribuirea contractului de către Asociaţia de Dezvoltare Intercomunitară “Dobrogea” Constanţa.
5. Fundamentarea necesităţii şi oportunităţii delegării serviciului public de salubrizare al comunei Crucea
Prezentul  studiu  de oportunitate  a fost realizat ȋn vederea analizării situaţiei  actuale şi a oportunităţii de delegare a serviciului public de salubrizare al comunei Crucea.

Principalele aspecte urmărite ȋn realizarea studiului sunt:

- respectarea şi aplicarea reglementărilor legislative ȋn domeniu;

- necesitatea asigurării unor servicii publice de salubrizare eficiente şi de calitate;
- modernizarea infrastructurii şi sistemului logistic existent;

- necesitatea modernizării sistemului de gestionare a deşeurilor;
- dorinţa autorităţii locale de a asigura un mediu de viaţă curat şi sănătos locuitorilor comunei Crucea.
Grupurile  interesate de realizarea serviciilor de salubrizare ȋn comuna Crucea sunt:

a)  Utilizatori/beneficiari ai serviciilor de salubrizare:

- casnici: persoane fizice - locuitori ai comunei;

- agenţi economici care ȋşi desfăşoară activitatea pe teritoriul comunei;

- instituţii publice din comuna Crucea.

b) Comuna Crucea, care are ca obiectiv realizarea unor servicii de salubrizare  de calitate de către operatorul de salubrizare, scop ȋn care efectuează controlul şi urmărirea activităţii de salubrizare desfăşurată de către operator.

c) Instituţii ale statului care au drept scop protejarea mediului ȋnconjurător, a sănătăţii populaţiei, cum ar fi:

- Garda de Mediu - printre atribuţiile căreia se numără urmărirea şi controlul aplicării  de către persoane fizice şi juridice a reglementărilor privind gestionarea deşeurilor şi recuperarea materialelor reciclabile, dar şi aplicarea de sancţiuni contravenţionale pentru ȋncălcările prevederilor actelor normative ȋn domeniul protecţiei mediului;

- Agenţia de Protecţia Mediului Constanţa - printre atribuţiile căreia se regăsesc coordonarea şi urmărirea stadiului de ȋndeplinire a obiectivelor din strategia de gestionare  a deşeurilor, colaborând cu autorităţile publice locale ȋn vederea implementării  Programului de gestionare a deşeurilor. 
-  Direcţia  de  Sănătate  Publică Constanţa  are  ca  sarcină  realizarea  controlului  de  stat privind respectarea condiţiilor igienico - sanitare  prevăzute  de  reglementările legale ȋn domeniul sănătăţii publice;

-   Autoritatea  Naţională de Reglementare pentru Serviciile Comunitare de Utilităţi Publice  -  A.N.R.S.C. -   având ca scop reglementarea și monitorizarea, la nivel central, a activităților din domeniul serviciilor comunitare de utilități publice aflate în atribuțiile sale.

Analiza nevoilor diferitelor  grupuri  interesate
Ȋn  general deşeurile menajere şi industriale se numără printre obiectivele recunoscute   ca fiind cele mai mari generatoare de impact şi de risc pentru mediu şi sănătatea publică.

Principalele forme de impact şi de risc determinate de deşeurile urbane şi industriale,  ȋn ordinea ȋn care sunt percepute de populaţie, sunt: 
- modificări de peisaj şi disconfort vizual; 
- poluarea aerului;

- poluarea apelor de suprafaţă ȋn cazul depozitării deşeurilor ȋn apropierea râurilor (pe malul acestora);

- poluarea pânzei freatice prin infiltraţii de substanţe dăunătoare rezultate din reacţii chimice ce au loc ȋn depozite ilegale, mai ales la temperaturi ridicate;

- modificări ale fertilităţii solurilor şi ale compoziţiei biocenozelor pe terenurile ȋnvecinate, ȋn cazul depozitării neautorizate direct pe pământ.

Din aceste motive, grupurile interesate ȋn realizarea activităţii de salubrizare ȋn comuna Crucea au diverse nevoi, după cum urmează:

a) Utililizatorii serviciului de salubrizare:

- să nu fie afectată sănătatea cetăţenilor din cauza poluării aerului, apelor şi solului;

- prestarea serviciului să se realizeze ȋn condiţii impecabile cu costuri cât mai reduse.

b) Comuna Crucea are ca obiective/nevoi:

- ȋmbunătăţirea condiţiilor de viaţă ale cetăţenilor prin promovarea calităţii şi eficienţei serviciilor de salubrizare;

- dezvoltarea durabilă a unor servicii care să asigure protecţia mediului ȋnconjurător:

- organizarea serviciilor publice de salubrizare astfel incat  sa satisfaca  nevoile  populatiei, ale institutiilor  publice si ale agentilor economici.

c). Prestatorul de servicii de salubrizare:

- realizarea  unui profit  in urma prestarii serviciilor de salubrizare,   in conditiile  pastrarii  unui echilibru cost-beneficiu acceptabil;

- prestarea serviciilor in conditii de calitate;

- dobandirea unui climat general de multumire in randurile  utilizatorilor

d).  lnstitutii  ale  statului:   Garda  de  Mediu,  Aqentia  de  Protectie  a  Mediului,   Directia  de Sanatate Publica, Autoritatea Nationala de Reglementare  pentru Serviciile Publice de Gospodarire  Comunala - A.N.R.S.C.    sunt interesate de:             .

- imbunatatirea  calitatii vietii cetatenilor  prin mentinerea unui climat de igiena;

- protejarea  mediului inconjurator;

- Inlaturarea  surselor  de poluare  a aerului  provenite  de la depozitele  de deseuri,  protectia starii  de sanatate a locuitorilor.

6. Motive de ordin legislativ, economic, social şi de mediu
6.1 - Motive de ordin legislativ

Legislaţia în domeniul serviciilor publice de salubrizare a localităţilor, respectiv:

- Legea nr. 51/2006 a serviciilor comunitare de utilităţi publice (r1), cu modificările şi completările ulterioare; 

- Legea nr. 101/2006 a serviciului de salubrizare a localităţilor (r1), cu modificările şi completările ulterioare;

- O.G. nr. 21/2002 privind gospodărirea localităţilor urbane şi rurale, cu modificările şi completările ulterioare;
- H.G. nr. 349/2005 privind depozitarea deşeurilor, cu modificările şi completările ulterioare;

- H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările şi completările ulterioare;

- H.G. nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare;

- Ordinul nr. 82/2015 privind aprobarea Regulamentului - cadru al serviciului de salubrizare a localităţilor; 

- Ordinul nr. 111/2007 pentru aprobarea Caietului de sarcini - cadru al serviciului de salubrizare a localităţilor; 

- Ordinul nr. 112/2007 pentru aprobarea Contractului-cadru de prestare a serviciului de salubrizare a localităţilor;

- Ordinul nr. 109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor; 

- H.G. nr.1470/2004 privind aprobarea Strategiei naţionale de gestionare a deşeurilor şi a Planului naţional de gestionare a deşeurilor;

- Legea nr. 100/2016 privind concesiunile de lucrări şi concesiunile de servicii;
- H.G. nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii;

- Legea nr. 98/2016 privind achiziţiile publice, cu modificările şi completările ulterioare;
- H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016.
6.2 - Motive de ordin economic.

Ȋn contextul ridicării continue a nivelului de performanţă ȋn administraţia locală, activitatea autorităţilor locale, pe lângă sarcinile de administrare propriu-zise stabilite prin  actele normative specifice, trebuie să fie caracterizată şi de un management economic  bazat  pe o eficienţă sporită, care se referă şi la modul ȋn care serviciile comunitare de utilităţi publice sunt administrate şi exploatate, ȋn folosul general al cetăţenilor. Autorităţile    administraţiei publice locale, ȋn calitatea lor de organe răspunzătoare pe plan local pentru serviciile publice comunitare, au sarcina să acţioneze ȋn mod concret pentru asigurarea ȋndeplinirii, la nivelul pretins a acestei funcţiuni,

Ȋn acest context, este necesară promovarea unei gestionări bazate pe eficienţă şi profesionalism a serviciului public de salubrizare, cu realizarea unei creşteri calitative a acestuia.

Un serviciu public de salubrizare, eficient din punct de vedere economic, va trebui să urmărească realizarea unui raport calitate/cost cât mai bun şi un echilibru ȋntre riscurile şi beneficiile asumate ȋn Regulamentul serviciului, respectarea tuturor obiectivelor de mediu prevăzute de actele normative ȋn vigoare.

Veniturile proprii ale localităţii sunt provenite din impozite şi taxe care sunt direcţionate ȋn principal către infrastructură, extinderea şi reabilitarea reţelei de apă potabilă, pietruiri drumuri comunale, refacerea covorului asfaltic pe drumurile comunale, refacerea şi consolidarea malurilor pâraielor şi digurilor de apărare ȋmpotriva inundaţiilor.
Asigurarea continuităţii furnizării serviciului la un nivel de calitate ridicat, presupune prestarea acestui serviciu de către un operator dotat cu utilaje şi echipamente speciale  moderne şi performante şi capacitate profesională ridicată. 

Efectuarea acţiunii de salubrizare a localităţii cu un operator specializat, creează următoarele avantaje:

- ȋndepărtarea factorilor poluanţi şi transportul acestora ȋn afara localitătii, crearea cadrului concurenţial al salubrizării localităţii, posibilitatea dezvoltării şi modernizării sistemului de salubrizare prin aportul firmelor specializate;

- stimularea investiţiilor ȋn domeniu, atât ȋn parteneriat cu administraţia publică locală cât şi investitori privaţi;
- asigurarea participării locuitorilor comunei la ȋmbunătăţirea activităţii de salubrizare a localităţii.

6.3 - Motive de ordin social
Prin derularea procedurii de atribuire a contractului de achiziţie publică de servicii pentru delegarea serviciului de salubrizare, se vor putea obţine următoarele beneficii:

- selectarea unui operator economic care să ofere raportul optim ȋntre preţ mic şi calitate ridicată a serviciilor de salubritate;

- creşterea calităţii serviciilor de salubritate datorită selecţionării operatorului pe baza unor criterii care vor evalua indicatorii de performanţă ai acestuia;
- asigurarea serviciilor de salubritate astfel ȋncât să se asigure servicii tuturor utilizatorilor generatori de deşeuri menajere şi deşeuri asimilabile deşeurilor menajere, de pe ȋntreg teritoriul administrativ al comunei Crucea;
- menţinerea şi ȋmbunătăţirea sănătăţii populaţiei şi a calităţii vieţii prin prestarea serviciilor de salubritate, ȋn urma acestei activităţi rezultând o localitate mai curată;
- prin creşterea nivelului calitativ al serviciilor de salubrizare, populaţia va beneficia de o ȋmbunătăţire a calităţii mediului şi implicit a nivelului de sănătate.

Obiectivele pe care trebuie să le atingă serviciul public de salubrizare ce face obiectul delegării sunt următoarele:

a) ȋmbunătăţirea condiţiilor de viaţă ale cetăţenilor;

b) promovarea calităţii şi eficienţa activităţilor de salubrizare;

c) dezvoltarea durabilă a serviciilor;

d) protecţia mediului ȋnconjurător, cu evidenţierea măsurilor de protecţie a mediului pe etape de dezvoltare, ȋn concordanţă cu programul de adaptare la normele Uniunii Europene.

Prin aprobarea delegării serviciului public de salubrizare al comunei Crucea, vor fi eliminate o serie de neajunsuri semnalate până în prezent, cum ar fi:

a) utilizarea unor recipienţi necorespunzători în colectarea deşeurilor;

b) depozitarea necontrolată a deşeurilor;

c) starea necorespunzătoare a mijloacelor de transport a deşeurilor;

d) colectarea neselectivă a deşeurilor.

Calitatea serviciului public de salubrizare al comunei Crucea trebuie să corespundă cerinţelor prevăzute de normele şi directivele Uniunii Europene.

6.4 – Motive legate de protecţia mediului
Având ȋn vedere prevederile O.U.G. nr. 195/2005 privind protecţia mediului, cu modificările şi completările ulterioare, autorităţile administraţiei publice locale au importante responsabilităţi şi obligaţii pentru asigurarea unui mediu sănătos pentru toţi cetăţenii comunităţii.

Ȋn desfăşurarea serviciului public de salubrizare a localităţilor este obligatorie respectarea principiilor ecologice pentru asigurarea unui mediu de viaţă sănătos. Ȋn acest scop, consiliile locale, persoanele fizice şi juridice răspund pentru:

- ȋmbunătăţirea microclimatului, ȋnfrumuseţarea şi protecţia peisajului şi menţinerea curăţeniei;
- amplasarea obiectivelor industriale, a căilor şi mijloacelor de transport, a reţelelor de canalizare şi a altor obiective şi activităţi, fără a prejudicia salubritatea, ambientul, spaţiile de odihnă şi recreere, starea de sănătate şi de confort a populaţiei;
- adoptarea de măsuri obligatorii pentru toate persoanele fizice şi juridice,  cu privire la ȋntreţinerea curţilor şi ȋmprejmuirilor acestora, a spaţiilor verzi din curţi şi dintre clădiri;
- ȋndeplinirea responsabilităţilor şi obligaţiilor privind protecţia mediului, prescrise de Legea  nr.132/2010 privind colectarea selectivă a deşeurilor ȋn instituţiile publice, urmărindu-se astfel creşterea gradului de informare şi de conştientizare, dar şi educarea funcţionarilor publici, a angajaţilor şi a cetăţenilor cu privire la colectarea selectivă şi managementul deşeurilor; 

- obligativitatea folosirii unor utilaje conform criteriilor de performanţă stabilite, care va duce la realizarea unui nivel scăzut de poluare al comunei, colectarea realizându-se cu utilaje cu sistem ȋnchis, ce nu va permite ȋmprăştierea deşeurilor ȋn timpul trasportului.

Având ȋn vedere normele legislative privind protecţia mediului şi adaptarea continuă a acestora la standardele Uniunii Europene, autoritatea administraţiei publice locale are responsabilităţi şi obligaţii pentru a asigura un mediu sănătos pentru locuitorii comunei.

Pe toata perioada derularii contractului de delegare, operatorul va implementa condiţionările ce se stabilesc prin acte normative emise de autorităţile de mediu competente potrivit unor programe de conformare la cerinţele de mediu.

7. Durata  delegarii
Potrivit art. 32, alin. (3) din Legea serviciilor comunitare de utilităţi publice nr. 51/2006 (r1), cu modificările şi completările ulterioare “Durata contractelor de delegare a gestiunii este limitată. Pentru contractele de delegare a gestiunii a căror durată estimată este mai mare de 5 ani, aceasta se stabileşte, după caz, ȋn conformitate cu prevederile Legii nr. 98/2016, ale Legii nr. 99/2016 şi ale Legii nr. 100/2016  şi nu va depăşi durata maximă necesară recuperării investiţiilor prevăzute ȋn sarcina operatorului/operatorului regional prin contractul de delegare. Ȋn cazul gestiunii directe, autorităţile administraţiei publice locale, cu excepţia celor care sunt membre ale asociaţiilor de dezvoltare intercomunitară, sunt obligate ca, periodic, respectiv o dată la 5 ani, să facă analize privind eficienţa economică a serviciului, respectiv să schimbe modalitatea de gestiune a serviciilor publice, după caz.”

Durata delegarii serviciului public de salubrizare al comunei Crucea este de 2 ani, cu precizarea că aceasta ȋncetează de drept la data finalizării procedurii şi atribuirii contractului de către Asociaţia de Dezvoltare Intercomunitară “Dobrogea” Constanţa.
9. Concluzii 

Pentru buna organizare şi operare a serviciului public de salubrizare al comunei Crucea, se dovedeşte a fi necesară delegarea gestiunii acestui serviciu, până la finalizarea procedurii de delegare a gestiunii serviciului de salubrizare pentru activităţile de colectare, transport, prelucrare şi depozitare a deşeurilor, de către ADI “Dobrogea” Constanţa. 

Gestiunea delegată se realizează prin intermediul unor operatori de drept privat care pot fi:

a) societăţi reglementate de Legea nr. 31/1990, republicată, cu modificările şi completările ulterioare, cu capital social privat;

b) societăţi reglementate de Legea nr. 31/1990, republicată, cu modificările şi completările ulterioare, cu capital social mixt.

În conformitate cu prevederile Legii nr. 51/2006 a serviciilor comunitare de utilităţi publice, cu modificările şi completările ulterioare, contractul de delegare a gestiunii serviciilor de utilităţi publice poate fi: 

a) contract de concesiune de servicii;

b) contract de achiziţie publică de servicii.

Având ȋn vedere argumentele prezentate, delegarea gestiunii serviciului de salubritate al comunei Crucea se poate face prin atribuirea unui contract de achiziţie publică de servicii, ȋn baza prevederilor Legii nr. 98/2016 privind achiziţiile publice. Ȋn această situaţie, riscurile aferente exploatării serviciului nu sunt transferate integral contractantului şi nu se impune plata unei redevenţe. Ȋn sarcina autorităţii contractante rămâne riscul colectării taxei de salubrizare de la persoanele fizice, beneficiare ale serviciului.
Ȋntocmit,
Secretar general al comunei,
REVEICUŢA GURGU

